CELEX: 32015D1301
Language: el
Date: 2015-07-20 00:00:00
Title: Εκτελεστική απόφαση (ΕΕ) 2015/1301 της Επιτροπής, της 20ής Ιουλίου 2015, σχετικά με τη δημοσίευση με περιορισμούς στην Επίσημη Εφημερίδα της Ευρωπαϊκής Ένωσης των στοιχείων αναφοράς του προτύπου EN 13241-1:2003+A1:2011 σχετικά με πόρτες για χώρους βιομηχανικούς, εμπορικούς και στάθμευσης, σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου

29.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 199/40
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/1301 ΤΗΣ ΕΠΙΤΡΟΠΉΣ
   της 20ής Ιουλίου 2015
   σχετικά με τη δημοσίευση με περιορισμούς στην Επίσημη Εφημερίδα της Ευρωπαϊκής Ένωσης των στοιχείων αναφοράς του προτύπου EN 13241-1:2003+A1:2011 σχετικά με πόρτες για χώρους βιομηχανικούς, εμπορικούς και στάθμευσης, σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ (1), και ιδίως το άρθρο 10,
   Έχοντας υπόψη τη γνώμη της επιτροπής που έχει συσταθεί δυνάμει του άρθρου 22 του κανονισμού (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (2),
   Εκτιμώντας τα ακόλουθα:
   
               (1)
            
            
               Όταν ένα εθνικό πρότυπο που αποτελεί μεταφορά εναρμονισμένου προτύπου, του οποίου τα στοιχεία έχουν δημοσιευτεί στην Επίσημη Εφημερίδα της Ευρωπαϊκής Ένωσης, καλύπτει μία ή περισσότερες βασικές απαιτήσεις υγείας και ασφάλειας που ορίζονται στο παράρτημα I της οδηγίας 2006/42/ΕΚ, το μηχάνημα που έχει κατασκευαστεί σύμφωνα με το εν λόγω πρότυπο θεωρείται ότι τηρεί τις εν λόγω βασικές απαιτήσεις υγείας και ασφάλειας.
            
         
               (2)
            
            
               Τον Νοέμβριο 2012 το Ηνωμένο Βασίλειο επικαιροποίησε την προηγούμενη επίσημη ένσταση που είχε υποβάλει τον Δεκέμβριο 2010 όσον αφορά το πρότυπο EN 12635:2002+A1:2008 «Πόρτες για χώρους βιομηχανικούς, εμπορικούς και στάθμευσης — Εγκατάσταση και χρήση» με την προσθήκη του προτύπου EN 13241-1:2003+A1:2011 «Πόρτες για χώρους βιομηχανικούς, εμπορικούς και στάθμευσης — Πρότυπο προϊόντος — Μέρος 1: Προϊόντα χωρίς χαρακτηριστικά πυραντίστασης ή ελέγχου καπνού» που πρότεινε η Ευρωπαϊκή Επιτροπή Τυποποίησης (CEN) για να εναρμονιστεί στο πλαίσιο της οδηγίας 2006/42/ΕΚ και το οποίο δημοσιεύθηκε για πρώτη φορά στην Επίσημη Εφημερίδα της Ευρωπαϊκής Ένωσης στις 18 Νοεμβρίου 2011 (3).
            
         
               (3)
            
            
               Αυτή η επίσημη ένσταση βασίζεται στη μη συμμόρφωση των αναφερόμενων προτύπων EN 12453:2000 — «Πόρτες για χώρους βιομηχανικούς, εμπορικούς και στάθμευσης — Ασφάλεια στη χρήση για μηχανοκίνητες πόρτες — Απαιτήσεις», που αναφέρεται στα σημεία 4.2.2 (Δύναμη για χειροκίνητη λειτουργία), 4.2.6 (Προστασία κατά την κοπή), 4.3.2 (Προστασία κατά τη σύνθλιψη, τη διάτμηση και το σύρσιμο), 4.3.3 (Δυνάμεις χειρισμού), 4.3.4 (Ηλεκτρική ασφάλεια) και 4.3.6 (Εναλλακτικές απαιτήσεις), και EN 12445:2000 «Πόρτες για χώρους βιομηχανικούς, εμπορικούς και στάθμευσης — Ασφάλεια στη χρήση για μηχανοκίνητες πόρτες — Μέθοδοι δοκιμής», που αναφέρεται στο σημείο 4.3.3 (Δυνάμεις χειρισμού), με τις ουσιώδεις απαιτήσεις υγείας και ασφάλειας του παραρτήματος I της οδηγίας 2006/42/ΕΚ.
            
         
               (4)
            
            
               Η Επιτροπή, αφού εξέτασε το πρότυπο EN 13241-1:2003+A1:2011 μαζί με τους εκπροσώπους της επιτροπής που έχει συσταθεί δυνάμει του άρθρου 22 της οδηγίας 2006/42/ΕΚ, κατέληξε στο συμπέρασμα ότι το πρότυπο δεν ικανοποιεί τις βασικές απαιτήσεις ασφάλειας και υγείας που προβλέπονται στα σημεία 1.3.7 (Κινητά στοιχεία) και 1.4.3 (Διατάξεις προστασίας) του παραρτήματος I της οδηγίας 2006/42/ΕΚ, που καταλογίζονται στο αναφερόμενο πρότυπο EN 12453:2000 και EN 12445:2000.
            
         
               (5)
            
            
               Λαμβάνοντας υπόψη την ανάγκη να βελτιωθούν οι πτυχές του προτύπου EN 13241-1:2003+A1:2011 που αφορούν την ασφάλεια και εν αναμονή κατάλληλης αναθεώρησης του προτύπου αυτού, η δημοσίευση στην Επίσημη Εφημερίδα της Ευρωπαϊκής Ένωσης των στοιχείων αναφοράς του προτύπου EN 13241-1:2003+A1:2011 θα πρέπει να συνοδεύεται από κατάλληλη προειδοποίηση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα στοιχεία αναφοράς του προτύπου EN 13241-1:2003+A1:2011 «Πόρτες για χώρους βιομηχανικούς, εμπορικούς και στάθμευσης — Πρότυπο προϊόντος — Μέρος 1: Προϊόντα χωρίς χαρακτηριστικά πυραντίστασης ή ελέγχου καπνού» δημοσιεύονται στην Επίσημη Εφημερίδα της Ευρωπαϊκής Ένωσης με περιορισμό, όπως ορίζεται στο παράρτημα.
   Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 20 Ιουλίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 157 της 9.6.2006, σ. 24.
   
      (2)  ΕΕ L 316 της 14.11.2012, σ. 12.
   
      (3)  ΕΕ C 338 της 18.11.2011, σ. 1.
   
      ΠΑΡΑΡΤΗΜΑ
      
         Δημοσίευση τίτλων και στοιχείων αναφοράς εναρμονισμένων προτύπων βάσει της ενωσιακής νομοθεσίας εναρμόνισης
      
      
                  ΕΟΤ (1)
                  
               
               
                  Στοιχεία αναφοράς και τίτλος του εναρμονισμένου προτύπου
                  (και έγγραφο αναφοράς)
               
               
                  Πρώτη δημοσίευση στην ΕΕ
               
               
                  Στοιχεία αναφοράς του αντικατασταθέντος προτύπου
               
               
                  Ημερομηνία λήξης της ισχύος του τεκμηρίου συμμόρφωσης του αντικατασταθέντος προτύπου
                  Σημείωση 1
               
            
                  CEN
               
               
                  EN 13241-1:2003+A1:2011
                  Πόρτες για χώρους βιομηχανικούς, εμπορικούς και στάθμευσης — Πρότυπο προϊόντος — Μέρος 1: Προϊόντα χωρίς χαρακτηριστικά πυραντίστασης και ελέγχου καπνού
               
               
                  18.11.2011
               
               
                  —
               
               
                  —
               
            
                  
                     Προειδοποίηση: Όσον αφορά τα σημεία 4.2.2, 4.2.6, 4.3.2, 4.3.3, 4.3.4, 4.3.6, η παρούσα δημοσίευση δεν αφορά την αναφορά στο EN 12453:2000, η εφαρμογή του οποίου δεν αποτελεί τεκμήριο συμμόρφωσης με τις ουσιώδεις απαιτήσεις υγείας και ασφάλειας 1.3.7 και 1.4.3 του παραρτήματος I της οδηγίας 2006/42/ΕΚ.
               
            
            
         (1)  EOT: Ευρωπαϊκός Οργανισμός Τυποποίησης:
      
                  —
               
               
                  CEN: Avenue Marnix 17, B-1000, Brussels, Τηλ. + 322 5500811, φαξ + 322 5500819 (http://www.cen.eu)
               
            Σημείωση 1: Γενικά, η ημερομηνία λήξης της ισχύος του τεκμηρίου συμμόρφωσης είναι η ημερομηνία απόσυρσης («dow»), η οποία καθορίζεται από τον Ευρωπαϊκό Οργανισμό Τυποποίησης, αλλά εφιστάται η προσοχή των χρηστών των προτύπων αυτών στο γεγονός ότι, σε ορισμένες εξαιρετικές περιπτώσεις, αυτό μπορεί να αλλάξει.
      Σημείωση 2: Το νέο (ή τροποποιημένο) πρότυπο έχει το ίδιο πεδίο εφαρμογής όπως το αντικατασταθέν πρότυπο. Τη δεδομένη ημερομηνία το αντικατασταθέν πρότυπο παύει να παρέχει τεκμήριο συμμόρφωσης με τις βασικές ή άλλες απαιτήσεις της σχετικής νομοθεσίας της Ένωσης.